钦定古今图书集成/明伦汇编/氏族典/第504卷 > 《廖用贤尚友录》 > 伏湛
## 钦定古今图书集成/明伦汇编/氏族典/第504卷 > 《廖用贤尚友录》 > 伏湛

按《后汉书伏湛传》：“湛字惠公，琅邪东武人也。九世祖
胜，高祖父孺，武帝时客授东武，因家焉。父理，以《诗》授
成帝。湛性孝友，少传父业，教授数百人。成帝时，为博
士弟子。更始立，以为平原太守。光武即位，征拜尚书，
使典定旧制。建武三年，遂代邓禹为大司徒，封阳都
侯。六年，徙封不其侯，遣就国。十三年夏，征敕尚书择”
拜吏日，未及就位，因䜩见，中暑病卒。二子：隆、翕。翕嗣
爵。卒，子光嗣。光卒，子晨嗣。晨谦敬博爱，好学尤笃。以
女孙为顺帝贵人，奉朝请，位特进。卒，子无忌嗣。亦传
家学，博物多识。顺帝时，为待中、屯骑校尉。无忌卒，子
质嗣，官至大司农。质卒，子完嗣，尚桓帝女阳安长公
主。女为孝献皇后，曹操杀后，诛伏氏，国除。